钦定古今图书集成/明伦汇编/闺媛典/第151卷 > 郭钊妻陈氏
## 钦定古今图书集成/明伦汇编/闺媛典/第151卷 > 郭钊妻陈氏

按《归善县志》：“陈氏，郭钊妻，字幼贞。生而沉静，寡言笑。
父镒尝教之经传，意会而不口诵；教之书，不举笔。诘
之曰：‘非女子事也，知谨吾身而已’。”归钊事姑孝，姑没
月馀，钊亦亡。幼贞年二十一，遗孤甫一岁，幼贞大恸，
呕血数绝而甦。既营葬二丧，衰服七年，毁容垢衣，纺
绩自给。或以豪家易其守，峻词却之，晚节益坚。年六
十三卒。